fi es es en en tr en uk fi fi es es en en fi fi sv sv fi fi fi fi fi fi fi fi fi fi en uk fi fi uk fi fi uk fi fi uk fi fi uk fi fi fi fi sv fi fi en
Etusivu - Oikeus Kuuluu Kaikille
Sorry, your browser doesn't support embedded videos. Sorry, your browser doesn't support embedded videos.
Suomi on vahva oikeusvaltio vain, jos me kaikki olemme yhdenvertaisia lain edessä riippumatta syntyperästämme, taloudellisesta asemastamme tai muista henkilökohtaisista ominaisuuksistamme. Oikeuden toteutuminen edellyttää myös sitä, että saamme ongelmamme oikeudenmukaiseen käsittelyyn. Oikeuden saatavuuteen liittyy kuitenkin Suomessa puutteita. Näitä esteitä ovat esimerkiksi oikeusprosessien kalleus tai kesto, häpeä tai tietämättömyys, sekä riittämätön oikeusapu ja vakuutusturva. Järjestelmämme puutteisiin törmäävät niin yksityiset ihmiset kuin yrityksetkin. Oikeus kuuluu kaikille -kampanjalla nostamme esiin ongelmia oikeuden saatavuudessa. Oikeudenhoitomme ongelmat eivät poistu ilman rohkeaa keskustelua. Nyt tarvitaan tahtoa kehittää oikeusvaltiotamme!
Jaa oma tarinasi, milloin oikeutta ei ole saavutettu ja miksi. Tai kerro ratkaisuehdotuksesi siitä, miten oikeusvaltiotamme tulisi kehittää. Osallistu keskusteluun #oikeuskuuluukaikille-tunnisteella Facebookissa, Twitterissä tai Instagramissa.
Oikeusvaltio maksaa, ja sen kuuluukin maksaa. Suomi laahaa panostusten suhteen selkeästi muihin pohjoismaihin verrattuna. Vain alle 1% koko valtion budjetista käytetään oikeudenhoitoon, vaikka se on kaikilla mittapuilla valtion ydintehtäviä.
2. Maksuttoman oikeusavun piiriä on laajennettava
Maksuttoman julkisen oikeusavun kohdistuessa nykyisin vain vähävaraisiin keskituloiset jäävät väliinputoajiksi.
3. Oikeusturvavakuutusten tarjottava aitoa turvaa
Oikeudenkäynti tulee usein kalliiksi, eikä 80-luvulle jämähtäneet oikeusturvavakuutusten korvaustasot kata enää oikeusprosessien kuluja.
4. Vaihtoehtoisia riidanratkaisumenetelmiä kehitettävä
Oikeusprosessien ollessa hitaita ja kalliita on syytä kehittää vaihtoehtoisia oikeudellisia riidanratkaisumenetelmiä, kuten sovittelu- ja välimiesmenettelyjä.
Kuka on kampanjan takana?
”Oikeus kuuluu kaikille” on Lakimiesliiton kampanja, johon on kutsuttu mukaan suuri joukko merkittäviä oikeudenhoidon toimijoita, poliitikkoja, järjestöjä ja asiantuntijoita.
Mitä oikeudenhoidon ongelmat ovat?
Oikeuden saatavuuteen edessä seisoo Suomessa esteitä. Näitä esteitä ovat esimerkiksi oikeusprosessien kalleus tai kesto, ihmisten kokema häpeä tai tietämättömyys ja esimerkiksi riittämätön vakuutusturva.
Mitkä ovat kampanjan tavoitteet
Lakimiesliitolla on kampanjassa neljä tavoitetta, jotka ovat listattu yllä. Haluamme ehdottomasti kuulla myös sinun ratkaisusi oikeusvaltion parantamiseen.
Miten järjestömme/yrityksemme voi liittyä kampanjan tukijaksi?
Kampanjan tukijaksi voit liittyä lähettämällä järjestönne tunnuksen (neliö, png-muodossa) osoitteeseen oikeuskuuluukaikille@lakimiesliitto.fi. Kampanjan tukijaksi lähteminen ei tarkoita Lakimiesliiton yksittäisiin tavoitteisiin sitoutumista. Tukensa ilmaisseet kokevat kuitenkin huomion kiinnittämisen oikeuden saatavuuden haasteisiin tärkeäksi, ja voivat nostaa esiin omat tavoitteensa ja keinonsa oikeusvaltion kehittämiseksi.
Mitä haluamme kertoa kampanjavideollamme?
Helsingin käräjäoikeuden edustalla kuvattu video kertoo oikeuden saatavuuden esteistä. Maan suurin tuomioistuin symboloi oikeutta ja sitä asiantuntemusta, mistä oikeudenhoidon organisaatiot pitävät sisällään. Pätevät ammattilaiset eivät kuitenkaan yksin riitä. Tuomioistuimemme ovat ruuhkaisia ja niissä työskentelevät ammattilaiset ovat tiukoilla. Samat haasteet koskevat myös oikeudenhoitomme muuta ketjua. Näin ollen oikeudensaatavuuden edessä seisoo monia esteitä – portsareita – joiden ohi on päästävä oikeutta saadakseen.
oikeuskuuluukaikille@lakimiesliitto.fioikeuskuuluukaikille@lakimiesliitto.fi Suomen Lakimiesliitto – Finlands Juristförbund rySuomen Lakimiesliitto
Käytämme sivustolla evästeitä käyttäjäkokemuksen parantamiseksi. Käyttämällä palvelua hyväksyt evästeiden käytön. Lue lisää.